Dvije godine progresa u borbi protiv terorizma - 2003-11-28
Naša zemlja je pomogla da se oslobodi 23 miliona ljudi u Avganistanu i još 23 miliona ljudi u Iraku, kaže američki ministar odbrane, Do
11. septembra 2001. god. teroristi su udarili na Sjedinjene države i tom prilikom ubili više od tri hiljade ljudi iz više od 90 zemalja. Od tada kolaicija predvođena Sjedinjenim Državama povela je rat protiv neprijatelja. Put koji predstoji neće biti lak. Biće uspjeha, rekao je američki ministar odbrane Donald Rumsfeld ali i nazadovanja i nažalost tu je i cijena koja će se platiti životima i materijalno. Ipak uzmimo u obzir šta je do sada postignuto. Naša zemlja je pomogla da se oslobodi 23 miliona ljudi u Avganistanu i još 23 miliona ljudi u Iraku, kaže gospodin Rumsfeld. U Avganistanu danas vlada međunarodno priznata vlada, očekuje se da novi ustav bude ratificiran u decembru mjesecu dok je ploanirano da se opšti izbori održe u junu mjesecu sljedeće godine. U Iraku danas gotovo svaki grad, selo i provincija ima vladu ili lokalno vijeće izabrano ili sačinjeno od domaćih Iračana. Više od 130 hiljada pripadnika iračkih sbaga sigurnosti pomažu da se osigura bezbijednost njihove zemlje. Po prvi put u nekoliko decenija Irak ima generalno slobodnu štampu uz 150 listova koliko ih se sada štampa i objavljuje se veliki broj različitih mišljenja. Uz to Sjedinjene Države sarađuju sa Iračkim upravnim vijećem na uspostavljanju privremene vlade kako bi se odgovornost i suverenitet mogao sljedeće godine prenijeti na irački narod. Problemi ipak, kako je rekao gospodin Rumsfeld ostaju: Oni koji pokušavaju spriječiti irački narod da preuzmu zemlju u svoje ruke i odredi svoju budućnost izveli su mnoge nove napade- napade na snage koalicije ali također i na same Iračane. Sigurno je da je veliki broj Iračana ubijen od strane ostataka režima koji pokušava da ponovo zavlada zemljom. Ovi napadi neće odvratiti koaliciju od njene misije. Snažna koalicija koju sada čine 34 zemlje nastaviće putem kojim je krenula. Zemlje koalicije će ostati, raditi i uspjeti. Ulozi su visoki. Sjedinjene Države, izjavio je američki ministar odbrane Donald Rumsfeld stoje na stanovištu da globalni terorizam i, kako je rekao gospodin Rumsfeld, njegova vjera koja se zasniva na strahu, mržnji, nasilju i netoleranciji neće zamijeniti slobodu i mogućnost.